Diari Oficial de la Generalitat Valenciana


Sumari del DOGV 91, del 15-01-1983 (1983/802075)

ORDRE de 28 de desembre de 1982 per la qual es dicten normes de funcionament de l'Ordenació Central de Pagaments i Ingressos de la Generalitat Valenciana.
----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1982/12/28/(1)/dof/vci/html**

### Dades del document

Número de DOGV
:   91

Data del DOGV
:   15-01-1983

Secció del DOGV
:   DISPOSICIONS GENERALS

Número del document
:   1983/802075


Data del document
:   28-12-1982

Organisme emissor
:   Conselleria d'Hisenda i Administració Pública

Tipus de document
:   Ordre

Ordre de 28 de desembre de 1982 per la qual es dicten normes de funcionament de l'Ordenació Central de Pagaments i Ingressos de la Generalitat Valenciana.  
Fent ús de les atribucions que em corresponen, d'acord amb l'article 31 del Reglament de Règim Interior del Consell de la Generalitat Valenciana, i a tenor de la facultat que m'atorga l'article 14 del Decret del Consell del 20 de desembre de 1982, per a dictar normes d'aplicación i desplegament del mateix Decret,  
ORDENE  
Article primer  
Les funcions d'Ordenador General de Pagaments de la Generalitat Valenciana corresponen al Conseller d'Hisenda, el qual podrà delegar-les en un dels Directors Generals o en el Secretari General Tècnic.  
Article segon  
L'ordenació Central de Pagaments i d'ingressos estendrà tots els manaments de pagament i d'ingrés dels Pressupostos de la Generalitat Valenciana, els de valors extrapressupostaris i els d'operacions independents del pressupost.  
Article tercer  
La documentació justificativa dels manaments de pagament a efectuar serà tramitada en l'ordenació Central pels Interventors Delegats en els Organismes de la Generalitat o, si s'escau, per la Intervenció General.  
L'interventor Delegat en l'ordenació Central Examinarà la documentació i comprovarà que s'hi haja efectuat la fiscalització prèvia de la proposta de pagament per l'interventor Delegat corresponent o, si s'escau, pel Servei Fiscal de la Intervenció General, autoritzada la despesa per l'òrgan competent i practicada la liquidació de la despesa.  
3. Si la documentació és conforme, s'estendrà l'ordre de pagament amb l'aplicació pressupostària que s'hi indique.  
Article quart  
1. Quan l'ordenació Central no trobe conforme la documentació tramitada, formularà per escrit les objeccions pertinents i, si s'escau, podrà sol·licitar-ne documentació complementària. La tramitació quedarà suspesa fins que no siguen esmenats els defectes.  
Si l'òrgan afectat per les objeccions no estigués d'acorda resoldrà raonadament la Intervenció General. En el supòsit que qualsevol de les parts mostra disconformitat amb la resolució emanada de la Intervenció General, pertocarà al Consell resoldre definitivament.  
3. Quan L'objecció emane de la Intervenció General 0 aquesta baja confirmat la d'una Intervenció Delegada, i perdure la discrepància, pertocarà al Consell d'adoptar la resolució definitiva.  
Article cinquè  
Les ordres de pagament s'estendran per rigorós ordre d'entrada de la documentació justificativa en l'ordenació Central de Pagaments. únicament podrà ser alterat l'ordre susdit en cas de formulació d'objeccions o de sol·licitud de documentació complementària.  
Article sisé  
Totes les ordres de pagament s'estendran a nom del creditor directe, entenent per tal la persona física o jurídica amb qui baja estat contractada la prestació del servei o subministre o la realització de l'obra, o el beneficiari de la despesa, si s'escau. No obstant això, quan el creditor baja endossat la certificació o títol que represente un crèdit contra la Generalitat Valenciana, el manament haurà de ser expedit a nom de l'endossatari, fent-hi també esment del nom de l'endossant.  
Article seté  
Les ordres de pagament seran intervingudes per l'interventor Delegat en l'ordenació Central. A continuació l'ordenació de Pagaments els registrarà en el Llibre de Registre d'expedició, amb l'anotació del número d'expedició del manament, del nom del perceptor, de l'import, de l'aplicació pressupostària i una referència breu del concepte del pagament.  
Article vuité  
Una vegada intervingudes i registrades, les ordres de pagament seran sotmeses a la signatura de l'Ordenador i, seguidament, lliurades a la Tresoreria a l'efecte de pagament.  
Article nové  
1 . La Tresoreria General efectuarà el pagament mitjançant taló nominatiu, transferència bancària o qualsevol altre procediment legalment establert, i exigirà la signatura del perceptor en el rebut del lliurament si paga en metàl·lic; en altre cos, subscriurà el rebut i hi adjuntarà el document justificatiu de la transferència bancària o de qualsevol altre mitjà de pagament emprat.  
2. Efectuat el pagament, el manament serà tramés a la Secció de Comptabilitat per tal que hi siga anotat en els llibres corresponents, i posteriorment passarà a l'ordenació Central a l'efecte d'arxiu i custòdia.  
3. Les ordres de pagament hauran de ser satisfetes en el terme màxim de quinze dies; en qualsevol altre cos, hauran de ser retornats a l'ordenació Central, indicant-hi els motius pels quals no han pogut ser fets efectius.  
Article deu  
Les ordres d'ingrés les estendrà l'ordenació Central, a la vista de la documentació justificativa, previ examen i fiscalització d'aquesta per L'interventor Delegat en l'ordenació Central, el qual hi farà l'aplicació pressupostària escaient.  
Article onze  
1. L'ordenació Central registrarà les ordres d'ingrés en el Llibre de Registre d'expedició, i hi anotarà el número d'expedició de l'ordre, el nom de la persona física o jurídica que efectua l'ingrés, l'import, l'aplicació pressupostària i una referència breu del concepte de l'ingrés.  
2. Una vegada registrades, les ordres d'ingrés passaran a la Secció de Comptabilitat per a ser anotades en els llibres corresponents i, a continuació, seran trameses a la Tresoreria General.  
3. La Tresoreria General es farà càrrec de l'ingrés, subscriurà el rebut en l'ordre i expedirà carta de pagament a favor de la persona que efectue l'ingrés, fent-hi constar el nom d'aquesta, l'aplicació pressupostària de l'ingrés i el concepte. Seguidament, retornarà l'ordre d'ingrés a l'ordenació Central a l'efecte d'arxiu i custòdia.  
Article dotze  
En cas de produir-se ingressos l'aplicació pressupostària dels quals no siga coneguda de moment, s'aplicaran provisionalment a valors extrapressupostaris, pendents d'aplicació definitiva i posteriorment l'ordenació Central efectuarà  
cació. Article tretze  
El pagament dels havers del personal de tota mena a càrrec de la Generalitat Valenciana s'efectuarà sempre mitjançant nòmina.  
Article catorze  
La Tresoreria General durà un fitxer de personal i classes passives, a efectes merament econòmics, en el qual constaran de manera expressa les remuneracions que hagen de percebre els interessats, i, d'acord amb aquestes dades, es faran mensualment les nòmines.  
Article quinze  
Totes les baixes, altes i incidències de personal, així com les modificacions de remuneració, seran comunicades a la Tresoreria General per tal que siguen incloses les modificacions oportunes en la nòmina següent.  
Article setze  
1 . Les nòmines es confeccionaran amb la deguda separació per Conselleries i, dins de cadascuna, per conceptes pressupostaris.  
2. Les nòmines seran intervingudes per l'interventor Delegat en l'ordenació Central a la vista de les dades que consten en la Tresoreria General i de les comunicacions de variació.  
3. Al mateix temps que les nòmines, s'expediran els corresponents manaments de pagament i ordres d'ingrés de les retencions efectuades en concepte d'impostos, seguretat social i altres.  
Article desset  
1 . Le nòmines seran lliurades, amb els manaments de pagament i les ordres d'ingrés corresponents, al Tresorer, el qual subscriurà el rebut als manaments de pagament i ordres d'ingrés, i els remetrà a la Secció de Comptabilitat. Les nòmines restaran en poder seu a l'efecte de pagament.  
2. En el terme de quinze dies, la Tresoreria General retornarà les nòmines a l'ordenació Central, degudament subscrites pels perceptors quan hagen estat pagades en la seua presència, o amb els documents justificatius d'haver efectuat el pagament quan haja tingut lloc per transferència bancària o altre mitjà. En cas de no haver-se satisfet alguns dels havers inclosos en la nòmina, caldrà fer-ne constar per escrit la causa.  
Article divuit  
En tot allò que no siga previst en aquesta Ordre, regirà supletòriament la legislació general de l'Estat, vigent en la matèria.  
DISPOSICIO FINAL  
Aquesta Ordre entrarà en vigor el mateix dia en què siga publicada al «Diari Oficial de la Generalitat Valenciana».  
València, a 28 de desembre de 1982.  
El Conseller d'Hisenda,   
ANTONI BIRLANGA I CASANOVA


Còpia Permalink ELI